CELEX: 32015R1475
Language: et
Date: 2015-08-27 00:00:00
Title: Komisjoni määrus (EL) 2015/1475, 27. august 2015, millega muudetakse määrust (EL) nr 284/2013 seoses taimekaitsevahenditega seotud menetluste suhtes kohaldatavate üleminekumeetmetega (EMPs kohaldatav tekst)

28.8.2015   
            
            
               ET
            
            
               Euroopa Liidu Teataja
            
            
               L 225/10
            
         KOMISJONI MÄÄRUS (EL) 2015/1475,
   27. august 2015,
   millega muudetakse määrust (EL) nr 284/2013 seoses taimekaitsevahenditega seotud menetluste suhtes kohaldatavate üleminekumeetmetega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 78 lõike 1 punkti b,
   ning arvestades järgmist:
   
               (1)
            
            
               Komisjoni määrusega (EL) nr 284/2013 (2) on kehtetuks tunnistatud komisjoni määrus (EL) nr 545/2011 (3) ja kehtestatud uued taimekaitsevahendite andmenõuded.
            
         
               (2)
            
            
               Selleks et liikmesriigid ja huvitatud isikud saaksid valmistuda kõnealuste uute nõuete täitmiseks, on määruses (EL) nr 284/2013 sätestatud üleminekumeetmed seoses andmetega, mis tuleb esitada toimeaine heakskiitmise, heakskiidu pikendamise või heakskiitmise tingimuste muutmise taotluses ja määruse (EÜ) nr 1107/2009 artikli 28 kohast taimekaitsevahendi luba käsitlevas taotluses, sealhulgas loa pikendamiseks ja muutmiseks.
            
         
               (3)
            
            
               Eeldati, et kõik taotlused selliste toodete loa pikendamiseks, mis sisaldavad toimeaineid, mille heakskiitu on pikendatud kooskõlas komisjoni määrusega (EL) nr 1141/2010, (4) esitatakse 31. detsembriks 2015. Seega tulnuks kõnealuste taotluste suhtes kohaldada määrust (EL) nr 545/2011. Siiski tundub, et mõned kõnealustest taotlustest tuleb esitada pärast 31. detsembrit 2015.
            
         
               (4)
            
            
               Samade andmenõuete kohaldamiseks kõikide selliste loa pikendamise taotluste suhtes, milles käsitletavad taimekaitsevahendid sisaldavad toimeaineid, mille heakskiitu on pikendatud kooskõlas määrusega (EL) nr 1141/2010, on asjakohane sätestada üleminekumeetmed, millega nähakse ette määruse (EL) nr 545/2011 andmenõuete kohaldamine kõikide kõnealuste taotluste suhtes.
            
         
               (5)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 284/2013 artikli 4 lõikesse 1 lisatakse järgmine lõik:
   
      „Pärast määruse (EL) nr 1141/2010 kohast toimeaine heakskiidu pikendamist kohaldatakse määrust (EL) nr 545/2011 jätkuvalt menetluste suhtes, mis käsitlevad määruse (EÜ) nr 1107/2009 artikli 43 lõike 2 kohast taimekaitsevahendi loa pikendamist.”
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. august 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni määrus (EL) nr 284/2013, 1. märts 2013, milles sätestatakse taimekaitsevahendite andmenõuded vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (ELT L 93, 3.4.2013, lk 85).
   
      (3)  Komisjoni määrus (EL) nr 545/2011, 10. juuni 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses taimekaitsevahendite andmenõuetega (ELT L 155, 11.6.2011, lk 67).
   
      (4)  Komisjoni määrus (EL) nr 1141/2010, 7. detsember 2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).